วันที่5มกราคม มีเพศสัมพันธ์ แต่ไม่แน่ใจว่าหลั่งนอกหรือใน ก็เลยกินยาคุมฉุกเฉินแบบเม็ดเดียวไป ภายใน2-3ชั่วโมงหลังมีเพศสัมพันธ์ แล้ววันที่ 10มกราคม ก็มีเพศสัมพันธ์อีกครั้ง จากนั้นวันที่12มกราคม ประจำเดือนก็มา แล้ววันที่13มกราคมกินยาคุมฉุกเฉินแบบเม็ดเดียวอีกเป็นครั้งที่2 เพราะว่าวันที่10นั้นไม่แน่ใจว่าหลั่งในหรือนอกหรือปล่าว แต่ก็กินไม่เกิน72 ชั่วโมง แต่ว่าประจำเดือนมาแค่2วัน คือวันที่13-14 อยากทราบว่าจะเป็นอะไรหรือป่าวคะ มีผลข้างเคียงอะไรบ้างไหมคะ
สวัสดีค่ะ ยาคุมกำเนิดฉุกเฉินเป็นยาที่ใช้รับประทานเพื่อคุมกำเนิด หลังมีเพศสัมพันธ์ โดยเป็นยาที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ โดยจะมีประสิทธิภาพประมาณ 85-95%แต่อย่างไรก็ตามไม่ควรใช้ยาบ่อยๆและติดต่อกันดังกล่าวมาค่ะ เนื่องจากมีผลข้างเคียงมากเช่นเลือดออกผิดปกติ ประจำเดือนคลาดเคลื่อน และมีประสิทธิภาพต่ำกว่าวิธีอื่นๆถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ